หุ้นยุโรปเปิดตลาดปรับตัวสูงขึ้น รับคาดการณ์เฟดชะลอขึ้นดอกเบี้ย
ตลาดหุ้นยุโรปเปิดตลาดวันนี้ปรับตัวสูงขึ้น เนื่องจากการคาดการณ์ที่ว่า ธนาคารกลางสหรัฐจะยังไม่ปรับขึ้นอัตราดอกเบี้ยในปีนี้ ภายหลังจากที่ข้อมูลเศรษฐกิจหลายประเทศสำคัญๆต่างชะลอตัวลง
16 ต.ค. 2558

ผู้สื่อข่าวรายงานว่า ตลาดหุ้นยุโรปเปิดตลาดวันนี้ปรับตัวสูงขึ้น เนื่องจากการคาดการณ์ที่ว่า ธนาคารกลางสหรัฐจะยังไม่ปรับขึ้นอัตราดอกเบี้ยในปีนี้ ภายหลังจากที่ข้อมูลเศรษฐกิจหลายประเทศสำคัญๆต่างชะลอตัวลง
ดัชนี Stoxx Europe 600  บวก 0.6% ส่วนดัชนี CAC-40 ตลาดหุ้นฝรั่งเศสเปิดวันนี้ที่ 4,702.56 จุด เพิ่มขึ้น 27.27 จุด, +0.58% ดัชนี DAX ตลาดหุ้นเยอรมันเปิดวันนี้ที่ 10,128.81 จุด เพิ่มขึ้น 64.01 จุด, +0.64%
หุ้นคาร์ฟูร์ พุ่ง 2.8% ภายหลังจากที่ได้รายงานตัวเลขรายได้ที่เพิ่มขึ้นในไตรมาสที่ 3
ด้านริโอ ทินโต กรุ๊ป (Rio Tinto Group) บริษัทผู้ส่งออกสินแร่เหล็กรายใหญ่อันดับ 2 ของโลกผลผลิตแร่เหล็กเพิ่มขึ้น 17% ในไตรมาส 3 ซึ่งการผลิตมีแนวโน้มว่า จะเป็นไปตามเป้าหมายการผลิตที่ 340 ล้านตันตลอดทั้งปี
ริโอเปิดเผยว่า ทางบริษัทได้ส่งออกแร่เหล็ก 91.3 ล้านตันในช่วงเดือนก.ค.-ก.ย. ขณะที่การผลิตเพิ่มขึ้น 12% แตะที่ 86.1 ล้านตัน
 
 